CELEX: 32005D0264
Language: mt
Date: 2005-03-23 00:00:00
Title: Id-Deċiżjoni tal-Kummissjoni tat- 23 ta' Marzu 2005 li temenda d-Deċiżjoni 2004/832/KE fir-rigward tal-pjan ta' qerda u tilqim ta' emerġenza għall-ħnieżer slavaġ kontra d-deni klassiku tal-ħnieżer fil-Vosges tat-Tramuntana fi Franza (innotifikata taħt in-numru tad-dokument C(2005) 917) Test b’rilevanza għaż-ŻEE.

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               214
            
         ID-DEĊIŻJONI TAL-KUMMISSJONI
   tat-23 ta' Marzu 2005
   li temenda d-Deċiżjoni 2004/832/KE fir-rigward tal-pjan ta' qerda u tilqim ta' emerġenza għall-ħnieżer slavaġ kontra d-deni klassiku tal-ħnieżer fil-Vosges tat-Tramuntana fi Franza
   (innotifikata taħt in-numru tad-dokument C(2005) 917)
   (It-test Franċiż biss hu awtentiku)
   (Test b'rilevanza għaż-ŻEE)
   (2005/264/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-miżuri Komunitarji għall-kontroll tad-deni klassiku tal-ħnieżer (1), u b'mod partikolari it-tieni sub-paragrafu ta' l-Artikolu 16(1) u r-raba' sub-paragrafu ta' l-Artikolu 20(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2004/832/KE tat-3 ta' Diċembru 2004 li tapprova l-pjanijiet għall-qerda tad-deni klassiku tal-ħnieżer fil-ħnieżer slavaġ u t-tilqim ta' emerġenza għal dawn il-ħnieżer fil-Vosges tat-Tramuntana, fi Franza (2), ġiet adottata bħala waħda mill-miżuri fil-ġlieda kontra d-deni klassiku tal-ħnieżer.
            
         
               (2)
            
            
               Franza għarrfet lill-Kummissjoni bl-evoluzzjoni ta' dan l-aħħar ta' dik il-marda fil-ħnieżer slavaġ fiż-żona tal-Vosges tat-Tramuntana fi Franza. Fid-dawl ta' din l-informazzjoni epidemjoloġika, il-pjan ta' qerda għandu jiġi estiż għaż-żona tal-Vosges tat-Tramuntana li tinsab fil-Punent tar-Rhine u l-kanal Rhine Marne, fit-Tramuntana tal-motorway A 4, fil-Lvant tax-xmara Sarre u fin-Nofsinhar tal-fruntiera mal-Ġermanja. Barra minn hekk, il-pjan ta' tilqim ta' emerġenza għall-ħnieżer slavaġ kontra d-deni klassiku tal-ħnieżer għandu jkun emendat biex ikopri dik iż-żona.
            
         
               (3)
            
            
               Id-Deċiżjoni 2004/832/KE għandha għalhekk tiġi emendata kif suppost.
            
         
               (4)
            
            
               Il-miżuri previsti f'din id-Deċiżjoni huma fi qbil ma' l-Opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2004/832/KE qed jinbidel bit-test ta' l-Anness għal din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika Franċiża.
   
      Magħmula fi Brussell, fit-23 ta' Marzu 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, ta, l-1.12.2001, p. 5, Direttiva kif emendata bl-Att ta' Adeżjoni ta' l-2003.
   
      (2)  ĠU L 359, ta' l-4.12.2004, p. 62.
   
      ANNESS
      
         
            “ANNESS
            1.   Żoni fejn il-pjan ta' qerda għandu jkun implimentat
            It-territorju tad-Dipartiment ta' Bas-Rhin u l-Moselle misjub fil-Punent tar-Rhine u l-kanal Rhine Marne, fit-Tramuntana tal-motorway A 4, fil-Lvant tax-xmara Sarre u fin-nofsinhar tal-fruntiera mal-Ġermanja.
            2.   Żoni fejn il-pjan ta' tilqim ta' emerġenza għandu jkun implimentat
            It-territorju tad-Dipartiment ta' Bas-Rhin u l-Moselle misjub fil-Punent tar-Rhine u l-kanal Rhine Marne, fit-Tramuntana tal-motorway A 4, fil-Lvant tax-xmara Sarre u fin-nofsinhar tal-fruntiera mal-Ġermanja.”